* **Πανόραμα Ελβετίας – Αλπικό τρένο – St. Moritz 7 μέρες**

**1η Μέρα | Θεσσαλονίκη – Ζυρίχη – Ξενάγηση πόλης.**

Συγκέντρωση νωρίς το πρωί στο αεροδρόμιο ‘’Μακεδονία’’ για την απευθείας πτήση μας στη Ζυρίχη. Άφιξη και ξεκινάμε την ξενάγηση μας με την παλιά πόλη. Θα δούμε την Γοτθική Εκκλησία του 13ου αιώνα Φραουμίνστερ με τα περίφημα βιτρώ, την εκκλησία του Αγ. Πέτρου την μεγαλύτερη πλάκα ρολογιού της Ευρώπης, το Δημαρχείο, τον εντυπωσιακό ναό Γκρος μίνστερ, την πλατεία Μπελβί με την Όπερα, την Παραντεπλατς, το συγκρότημα του πανεπιστημίου και στη συνέχεια θα απολαύσουμε την υπέροχη θέα της λίμνης στο κέντρο της πόλης. Η Μπανχόφστρασε, λεωφόρος των μεγάλων τραπεζών, είναι ο κεντρικότερος και πολυτελέστερος δρόμος της Ζυρίχης. Ελεύθερος χρόνος και στη συνέχεια αναχώρηση για το ξενοδοχείο μας. Άφιξη και τακτοποίηση στα δωμάτια μας.

**2η Μέρα | Ζυρίχη – Λουκέρνη – Καταρράκτες Σαφχάουζεν.**

Πρωινό και στη συνέχεια αναχώρηση για την Λουκέρνη. Άφιξη και ξεκινάμε την ξενάγηση στην πόλη με τις χρωματιστές προσόψεις των σπιτιών, τα πλακόστρωτα δρομάκια και τις μικρές πλατείες με τα σιντριβάνια. Σπουδαίο αξιοθέατο είναι η ξύλινη σκεπαστή μεσαιωνική γέφυρα Καπελμπρίκε που απεικονίζει την ιστορία της πόλης σε 120 πίνακες ζωγραφισμένους σε ξύλο. Θα δούμε το παλιό Δημαρχείο και στη συνέχεια θα έχουμε ελεύθερο χρόνο για γεύμα στο λιθόστρωτο ιστορικό κέντρο που δίνει παραμυθένια χροιά στην πόλη. Ελεύθερος χρόνος και άμεση αναχώρηση για τους καταρράκτες Σάφχάουζεν οι οποίοι θεωρούνται οι πιο εντυπωσιακοί και μεγαλύτεροι σε όγκο νερού στην Ευρώπη. Φωτογραφηθείτε στην ειδική εξέδρα που έχει στηθεί μπροστά στους καταρράκτες για τους τολμηρούς επισκέπτες. Στη συνέχεια αναχώρηση για την Ζυρίχη.

**3η Μέρα | Ζυρίχη – Αλπικό τρένο – St. Moritz – Νταβός.-**

Πρωινό και αναχώρηση προαιρετικά για το Chur από όπου θα επιβιβαστούμε στο Αλπικό τρένο (εισιτήριο εξ ιδίων) για το παγκοσμίου φήμης χιονοδρομικό κέντρο St. Moritz το οποίο είναι κτισμένο σε υψόμετρο 1580 μέτρων και περιβάλλεται από μια λίμνη η οποία αποτελεί ιδανικό τοπίο. Αρχικά ήταν μικρό χωριό με ιαματικές πηγές, γνωστές ήδη από τους μεσαιωνικούς χρόνους. Άρχισε να εξελίσσεται σε χειμερινό θέρετρο από το 19ο αιώνα και σήμερα είναι ένα μέρος ιδεώδες για σκι αλλά και το καλοκαίρι για πεζοπορία. Το χειμώνα η λίμνη είναι παγωμένη και στη ιδιότυπη αυτή ‘’πίστα’’ γίνονται αγώνες χόκεϊ με άλογα στο πάγο. Σας προτείνουμε να ανεβείτε στο ομώνυμο χιονοδρομικό κέντρο για να απολαύσετε ζεστό καφέ ή σοκολάτα με θέα την παγωμένη λίμνη. Μπορείτε επίσης να επισκεφτείτε κάποιο από τα ξενοδοχεία που προσφέρουν εκπληκτική θέα στη λίμνη για καφέ ή γεύμα. Στη συνέχεια σύντομη επίσκεψη στο Νταβός και αργότερα αναχώρηση με το λεωφορείο για την Ζυρίχη.

**4η Μέρα | Ζυρίχη – Βέρνη – Λωζάνη – Γενεύη.**

Πρωινό και στην συνέχεια διασχίζοντας την πανέμορφη Ελβετική ύπαιθρο θα φτάσουμε στην Βέρνη. Η πόλη είναι κτισμένη σε μια απόκρημνη καμπή του ποταμού Άαρ, με χαρακτηριστική αρχιτεκτονική του 16ου αιώνα με φόντο τις μεγαλειώδεις Άλπεις. Στην περιήγηση μας θα δούμε τον καθεδρικό ναό του Αγ. Βικεντίου, την κεντρική αρτηρία Μάρκτγκάσε πλαισιωμένη από ψηφιδωτές στοές, τον περίφημο πύργο των Ρολογιών κ.α. Συνεχίζουμε για την Λωζάνη. Άφιξη και ακολουθεί περιήγηση στη πόλη με τα 2 τμήματα. Στην παλιά πόλη με το πάρκο Μον Ρεπό, το μέγαρο Ριπόν, τον Καθεδρικό ναό, στο Ουσύ πάνω στη λίμνη Λεμάν με την υπέροχη θέα, το Ολυμπιακό μουσείο και την έδρα της Διεθνούς Ολυμπιακής επιτροπής, ιστορικά και πολυτελή ιστορία καθώς και άλλα σημεία ενδιαφέροντος. Ελεύθερος χρόνος για φαγητό και ψώνια και αναχώρηση για την την Γενεύη. Αργά το απόγευμα άφιξη στην Γενεύη. Τακτοποίηση στα δωμάτια μας.

**5η Μέρα | Γενεύη – Ξενάγηση πόλης – Annecy (Ανεσί)**

Πρωινό και στη συνέχεια θα ξεκινήσουμε την ξενάγηση μας στην πόλη η οποία εκτείνεται από την άκρη της ομώνυμης λίμνης και περιβάλλεται από τις οροσειρές του Ιούρα και των Άλπεων της Σαβοΐας. Ξεκινάμε την ξενάγηση μας στην πόλη που συνδυάζει την γαλλική φινέτσα με τον Ελβετικό δυναμισμό. Θα επισκεφτούμε το Μέγαρο των Εθνών με το μεγαλύτερο συνεδριακό κέντρο παγκοσμίως, την παλιά πόλη, το άνθινο Ρολόι που φτιάχτηκε το 1955, το ψηλότερο σιντριβάνι του οποίου ο πίδακας νερού φτάνει τα 140 μέτρα ύψος καθώς και το Δημαρχείο που γράφτηκε η πρώτη Συνθήκη της Γενεύης αλλά και το καθεδρικό ναό του Αγ. Πέτρου που χτίστηκε τον 13ο αιώνα. Χρόνος ελεύθερος στην πιο κοσμοπολίτικη πόλη της Ευρώπης. Συνεχίζουμε για την Βενετία του Σαβόυ. Το Annecy, προσελκύει τουρίστες καθ’ όλη την διάρκεια του χρόνου, καλοκαίρι και χειμώνα και ικανοποιεί και τους πιο απαιτητικούς τουρίστες. Η λίμνη της Annecy είναι μία από τις καθαρότερες λίμνες του κόσμου που φιλοξενεί μια μεγάλη ποικιλία άγριων ζώων. Ελεύθερος χρόνος και επιστροφή στη Γενεύη.

**6η Μέρα | Γενεύη – Σαμονί – Μιλάνο – Ξενάγηση πόλης.**

Πρωινό και αναχώρηση για την πόλη της μόδας το Μιλάνο. Στην διαδρομή θα κάνουμε μια σύντομή στάση για καφέ στο Σαμονί που είναι κτισμένο στα 1037 μ. στους πρόποδες του Mont Blanc της ψηλότερης κορυφής των Άλπεων (4007 μ.) στις Γάλλο ιταλικές Άλπεις. Το Σαμονί έγινε διεθνής τουριστικός προορισμός μετά τον Β. Παγκόσμιο πόλεμο. Άφιξη στην πρωτεύουσα της Λομβαρδίας και αμέσως θα ξεκινήσουμε την ξενάγησή μας στο ιστορικό κέντρο. Πρώτα, θα επισκεφθούμε τον καθεδρικό ναό της πόλης, τον περίφημο Ντουόμο, χτισμένο στα πρότυπα της γοτθικής αρχιτεκτονικής του 14ου αιώνα. Στη συνέχεια θα περπατήσουμε στη γκαλέρια Βιττόριο Εμμανουέλε Β΄ με τις πολυτελείς μπουτίκ και τα σικ εστιατόρια, αφιερωμένη στον πρώτο βασιλιά της ομόσπονδης Ιταλίας. Ολοκληρώνουμε τη ξενάγηση μας στην ξακουστή Σκάλα του Μιλάνο, ίσως το θέατρο με την καλύτερη ακουστική στον κόσμο. Στη συνέχεια αναχώρηση για το ξενοδοχείο μας και τακτοποίηση στα δωμάτια μας.

**7η Μέρα | Μιλάνο – Πτήση επιστροφής.**

Πρωινό και άμεση αναχώρηση για το αεροδρόμιο του Μιλάνου για την πτήση της επιστροφής.

|  |  |  |  |  |  |  |
| --- | --- | --- | --- | --- | --- | --- |
| **Πανόραμα Ελβετίας - Αλπικό τρένο - St. Moritz** | | | | **Αναχωρήσεις: 21/07, 28/07, 04/08, 11/08 & 18/08 - Πακέτο εκδρομής** | | |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **Παιδί** | **Επιβ. Μονόκλινου** | **Γενικές Πληροφορίες** |
| Ζυρίχη: Zurich by Fassbind | 4\* | Πρωινό | Early booking τιμή: 665€ (Η τιμή ισχύει για τις πρώτες 20 θέσεις) Κανονική τιμή: 765€ | x | 375€ | Πτήσεις με Aegean Airlines: Θεσσαλονίκη - Ζυρίχη: 07:20 - 08:45 Μιλάνο - Θεσσαλονίκη: 15:35 - 18:35 |
| Γενεύη: Nash | 4\* | Πρωινό |
| Μιλάνο: Leonardo Hotel City Center | 4\* | Πρωινό |
| **Στη τιμή περιλαμβάνονται:** Αεροπορικά με την Aegean Airlines. 1 αποσκευή 23 κιλών και 1 χειραποσκευή 8 κιλών. Πρωινό στον χώρο των ξενοδοχείων καθημερινά. Έξι (6) διανυκτερεύσεις στα ξενοδοχεία που αναγράφονται αναλυτικά στον τιμοκατάλογο. Μετακινήσεις, ξεναγήσεις & εκδρομές με πολυτελή κλιματιζόμενα λεωφορεία, σύμφωνα με το παραπάνω πρόγραμμα. Έλληνας έμπειρος συνοδός-αρχηγός του γραφείου μας καθ’ όλη τη διάρκεια της εκδρομής. Ασφάλεια αστικής ευθύνης. **Δεν περιλαμβάνονται:** Φόροι αεροδρομίων και επίναυλος καυσίμων: 165€ κατά άτομο. Δημοτικοί φόροι ξενοδοχείων: 25€ κατά άτομο. Check points: 30€ κατά άτομο. Προαιρετικό Αλπικό τρένο (St. Moritz & Davos). Είσοδοι σε μουσεία , πάρκα . Ότι δεν αναφέρεται στο αναλυτικό μας πρόγραμμα. Αυτό δεν αναφέρεται στο πρόγραμμα. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 20€. Ζητήστε αναλυτικότερες πληροφορίες. **Σημαντική Σημείωση:** Στις 11/08 η διαμονή στην Ζυρίχη θα είναι στο ξενοδοχείο Seedamm Plaza 4\* | | | | | | |
|